CELEX: 31999D0467
Language: da
Date: 1999-07-15 00:00:00
Title: 1999/467/EF: Kommissionens beslutning af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri og om ophævelse af beslutning 97/76/EF (meddelt under nummer K(1999) 2124) (EØS- relevant tekst)

Avis juridique important

|

31999D0467

1999/467/EF: Kommissionens beslutning af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri og om ophævelse af beslutning 97/76/EF (meddelt under nummer K(1999) 2124) (EØS- relevant tekst)  

EF-Tidende nr. L 181 af 16/07/1999 s. 0036 - 0037

KOMMISSIONENS BESLUTNINGaf 15. juli 1999om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri og om ophævelse af beslutning 97/76/EF(meddelt under nummer K(1999) 2124)(EØS-relevant tekst)(1999/467/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 98/99/EF(2), særlig bilag A, kapitel I, punkt 4, ogud fra følgende betragtninger:(1) Medlemsstater eller regioner i medlemsstater kan erklæres officielt tuberkulosefri, hvis de opfylder visse betingelser i direktiv 64/432/EØF;(2) i Kommissionens beslutning 97/76/EF af 17. december 1996 om kontrolmetoder til bevarelse af kvægbesætningernes status som officielt tuberkulosefri i visse medlemsstater og regioner(3) er det anført, hvilke medlemsstater og regioner i medlemsstater der opfylder disse kriterier;(3) denne beslutning vil ikke blive tilpasset den retlige situation den 1. juli 1999, eftersom direktiv 64/432/EØF er blevet ændret ved direktiv 98/46/EF(4); endvidere er visse bestemmelser om anerkendelse som officielt tuberkulosefri medlemsstat eller region blevet ændret ved direktiv 98/46/EF; beslutning 97/76/EF bør ophæves;(4) ifølge direktiv 64/432/EØF kan medlemsstater eller regioner i medlemsstater erklæres officielt tuberkulosefri, hvis de opfylder betingelserne i bilag A, kapitel I, punkt 4, og de bevarer deres status, så længe betingelserne i bilag A, kapitel I, punkt 5, er opfyldt;(5) Kommissionen kan beslutte at suspendere eller ophæve medlemsstaters status som officielt tuberkulosefri i henhold til direktivets bilag A, kapitel I, punkt 5;(6) ifølge bilag A, kapitel I, punkt 4, litra b), er et identifikationssystem, hvorefter hvert kreaturs oprindelses- og transitbesætning kan identificeres i henhold til Rådets forordning (EF) nr. 820/97(5), en forudsætning for, at der kan indrømmes status som officielt fri for kvægtuberkulose;(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1De medlemsstater og regioner i medlemsstater, der er nævnt i henholdsvis bilag I og II, erklæres officielt fri for kvægtuberkulose.Artikel 2Denne beslutning tages op til revision senest den 31. december 1999.Artikel 3Beslutning 97/76/EF ophæves.Artikel 4Denne beslutning anvendes fra den 1. juli 1999.Artikel 5Denne beslutning er rettet til medlemsstaterne.Udfærdiget i Bruxelles, den 15. juli 1999.På Kommissionens vegneFranz FISCHLERMedlem af Kommissionen(1) EFT 121 af 29.7.1964, s. 1977/64.(2) EFT L 358 af 31.12.1998, s. 107.(3) EFT L 19 af 22.1.1997, s. 34.(4) EFT L 198 af 15.7.1998, s. 22.(5) EFT L 117 af 7.5.1997, s. 1.BILAG IMEDLEMSSTATER, DER ER ERKLÆRET OFFICIELT FRI FOR KVÆGTUBERKULOSE INDTIL DEN 31. DECEMBER 1999DanmarkTysklandLuxembourgNederlandeneØstrigFinlandSverigeBILAG IIREGIONER I MEDLEMSSTATER, DER ER ERKLÆRET OFFICIELT FRI FOR KVÆGTUBERKULOSE INDTIL DEN 31. DECEMBER 1999Provinsen Bolzano (Italien)Provinsen Trento (Italien)